Теология

Теология або богословие, з  θεολογία theologia < θέος theos бог + λόγος logos слово — наука о Богу, або о богах и дотычных темах (чудеса, души, живот по смерти и т.п.). Термин ся вывинув и хосновав зачаточно в одношѣню до христианства, але можеме говорити и о теологии иншых набоженств. Люде, котры розвивають и учать теологию, звуть ся теологами або богословами. 

 Зрод и мотивы 
Теология взникла з потребы охранити набоженство од поганскых филозофох, розличных сект и еретичных напрямох и сформовати основны систематичны позиции на котрых ся оно закладать.Васильев П. П. В таком розумѣню можеме говорити о теологии  христианства, юдаизма, ислама.УСЭС.

Теология ся може выучовати з розличных мотивох. Вѣрникы учатся теологию, жебы лѣпше розумѣти свое властне набоженство. Основы, главны пункты теологии суть выкладены в катехизму.

Иншы люде можуть штудировати богословие про то, обы могли поровнати розличны набоженства.

 Богословие в историчном вывою 
Понятя теологии не походить з христианства, але зоз старовѣкой грецкой културы. В тых часах теологами называли поетох, котры писали о богах.  Але в научном розумѣню Аристотел тым понятьом означовав найвысшу з теоретичных наук, котра мать за свой предмет главну причину вшиткого (Metafyzika 1064f/b).  В старовѣку теологами были епископы.

В середновѣку ся теология ся выучовала яко главный предмет на универзитах,  а теологами были главнѣ монахы.

З розвоем природных наук зачала ся теология поважовати за науку шпекулативну и теоретичну, котрой верхотвором  е Summa theologiae Томаша Аквинского.

В добѣ реформации наопак, поважовали теологию за практичну науку, котра мать послужити ку спасѣню душ вѣрникох.

В восточной Церкви систематизатором догматичного богословия став ся преподобный Иоанн Дамаскин.Азбука вѣры.

 Теология в сучасности 
В сучасности теология е розвитов системов богословскых дисциплин, служачых роскрытю, обоснованю и охранѣ вѣры, богослужебной традиции Церкви, а тыж далшому розвою  системы. Главны дисциплины суть:
 основне богословие (апологетика, або богословске, историко-филозофске и природно-научне объяснѣня истинности вѣры);
 богословие догматичне — мать предметом христианскы догмы;
 богословие моралне — о моральных принципах христианства и потребѣ их додержаня про особне спасѣня;
 богословие поровналне — поровнуе набоженство з иншыма вѣрами;
 богословие пастырске — о практичной чинности священника (литургика – теория богослужѣня, гомилетика – теория и практика казаня, и  другы практичны дисциплины ).

 Критика 
Атеисты не вызнають ествованя природного и надприродного и означають теологию як учѣня о Богу и церковных догмах, про котре характерны догматизм, бездоказовость, схоластичность, котры не дозволяють поважовати теологию за науку.

 Жерела и одказы 
 Азбука вѣры: Богословие. //Православна енциклопедия «Азбука вѣры» 
 Васильев П. П. Богословие // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. 
 УСЭС: Богословие. //Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1, с. 1998. 

 Референции 

Катеґорія:Теология